Κώστας Χαρούπας

Ο Κώστας Χαρούπας (γεννημένος στις 21 Σεπτεμβρίου 2007) είναι νεαρός Έλληνας επαγγελματίας ποδοσφαιριστής ο οποίος αγωνίζεται κυρίως στη θέση του εσωτερικού αλλά και του επιθετικού μέσου. Κώστας Χαρούπας –Super League
 Ποδοσφαιρική καριέρα 
Ο πατέρας του υπήρξε κι αυτός ποδοσφαιριστής και έτσι αναπόφευκτα, από τεσσάρων ετών  ο νεαρός Χαρούπας ξεκίνησε να ασχολείται με το ποδόσφαιρο, αρχικά στις ακαδημίες του Διόνυσου Μαλακοπής μια τοπική σχολή ποδοσφαίρου της Θεσσαλονίκης, σε ηλικία 4 ετών. Έπειτα, επέστρεψε στο χωριό του για ένα διάστημα και συνέχισε την ποδοσφαιρική του εκπαίδευση στην Ασπίδα Δραβήσκου έχοντας προπονητή τον Δημήτρη Γριβελή. Κωνσταντής Χαρούπας: Από τις ακαδημίες της Ασπίδος Δραβήσκου στον Άρη! 

Το 2017 εντάχθηκε στην Κ11 του Άρη, όπου τον είχε ξεχωρίσει ο τότε προπονητής της, ο Παπασαραφιανός. Η πρόοδός του στις ομάδες υποδομών του Άρη ήταν αλματώδης, χάρη και στην ατομική δουλειά που επί δυο χρόνια έκανε με τον προπονητή και πρώην παίκτη του Άρη, Γιώργο Καδόπουλο την εποχή του Κορωνοϊού. 

Τον βοήθησε πολύ και ο Κώστας Καζάνας που τον πήρε στην Κ17 αν και μικρότερος σε ηλικία και μάλιστα τον χρησιμοποίησε και στο Final 4, στον αγώνα με τον Ολυμπιακό. Σημείωσε 7 γκολ στο πρωτάθλημα παίδων (Super League K17 2023/24) και αποτέλεσε έναν απο τους πιο εξελίξιμους παίκτες της διοργάνωσης.

Το 2024, σε ηλικία μόλις 17 ετών, έλαβε μέρος στο πρώτο στάδιο προετοιμασίας της ανδρικής ομάδας, με προπονητή τον Άκη Μάντζιο.

Τη σεζόν 2024/25, ο Χαρούπας υπήρξε βασικό και αναντικατάστατο στέλεχος της ομάδας Κ19 του Άρη. Υπήρξε παίκτης-κλειδί στην καλή πορεία της ομάδας και το πλασάρισμα στην 5η θέση της Super League 1 K19 2024/25. Στο δε αήττητο σερί της Κ19 του Άρη, που κράτησε από τον Νοέμβριο του 2024 μέχρι τον Φεβρουάριο του 2025, υπήρξε ο μεγάλος πρωταγωνιστής, και ολοκλήρωσε την σεζόν με 7 γκολ και 7 ασίστ σε 23 συμμετοχές. 

Ο τότε προπονητής της ανδρικής ομάδας, ο Μαρίνος Ουζουνίδης τον κάλεσε για κάποιες προπονήσεις με την 1η ομάδα. 

Λίγες εβδομάδες αργότερα ακολούθησε η κλήση του στην Εθνική Νέων για τα δυο φιλικά με τη Σερβία και το γκολ που σημείωσε στο τέλος χαρίζοντας τη νίκη με 2-1. Με την επιστροφή του από την Εθνική, υπέγραψε το πρώτο του επαγγελματικό συμβόλαιο. Άρης: Υπέγραψε επαγγελματικό συμβόλαιο ο Χαρούπας

Πραγματοποίησε το επίσημο επαγγελματικό του ντεμπούτου στις 10 Μαΐου 2025, αντικαθιστώντας, στο 80ο λεπτό της αναμέτρησης, τον Ντουντού Ροντρίγκες στη νίκη του Άρη (με 4-2) επί του Αστέρα Τρίπολης.Αρης – Αστέρας Τρίπολης 4-2: Last Dance για Νταρίντα με τεσσάρα!

Παράλληλα συνεχίζει να αποτελεί βασικό στέλεχος της Κ19 του συλλόγου και τη σεζόν 2025/26.Νέα νίκη (0-1) για την Κ19 του Άρη επί του ΟΦΗ και “4×4”

Πραγματοποίησε τη δεύτερη εμφάνισή του με τον Άρη, στον αγώνα Κυπέλλου, κόντρα στο Αιγάλεω, στις 29 Οκτωβρίου 2025.Αιγάλεω – Άρης 1-3: «Χτύπησαν» στις στατικές φάσεις κι έκαναν το 3x3 οι «κίτρινοι» (video)

 Εθνικές Ομάδες 
Ο Χαρούπας είναι διεθνής με την  Εθνική Ελλάδας Κ-17 και   Εθνική Ελλάδας Κ-19. 
Φόρεσε για πρώτη φορά το εθνόσημο στο ματς της 10ης Σεπτεμβρίου 2023, κόντρα στην Εθνική Αυστρίας Κ-17. Στην Εθνική Παίδων ο “κιτρινόμαυρος” ΧαρούπαςΑυστρία Κ17-Ελλάδα Κ17 2-1 10/09/2023. 

To Μάρτιο του 2025, κλήθηκε στην  Εθνική Ελλάδας Κ-19. εν όψει των φιλικών Αγώνων της Εθνικής με την αντίστοιχη της Σερβίας Κ-21, που διεξήχθησαν στο Πανθεσσαλικό Στάδιο στις 21 και στις 24 Μαρτίου 2025.Δυο παίκτες του Άρη στις κλήσεις της Εθνικής U19

Στο ματς της 21ης Μαρτίου, σκόραρε και το πρώτο του τέρμα με το εθνόσημο. Πέτυχε γκολάρα ο Χαρούπας του Άρη στη νίκη της Εθνικής Νέων κόντρα στη Σερβία
 Προσωπική ζωή 
Ο Χαρούπας κατάγεται από ένα χωριό των Σερρών, τη Μεσολακκιά Σερρών που έχει έντονο κιτρινόμαυρο παρελθόν αφού από εκεί κατάγονται επίσης ο Γιάννης Χατζηνικολάου, ο Νίκος Πασιαλής, ο Νίκος Τσέλιος και ο παλιός πρόεδρος του Άρη Δημήτρης Ηλιάδης. Ποιος είναι ο Κώστας Χαρούπας που ετοιμάζεται για το ντεμπούτο του με τον Άρη

Παραπομπές

Εξωτερικοί σύνδεσμοι
Χαρούπας ο πρώτος – Το who is who του νεαρού
Προφίλ στο transfermarkt.gr

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Άρη Θεσσαλονίκης